**XVII PASVALIO MARATONO**

**NUOSTATAI**

**I. BENDROJI DALIS**

VšĮ „Maratomanija“, Bėgimo mėgėjų ir sveikos gyvensenos klubas „Vėtra“, Pasvalio sporto mokykla ir LBMA 2021 m. rugpjūčio 7 d. rengia „XVII Pasvalio maratoną“.

**II. TIKSLAI IR UŽDAVINIAI**

1. Populiarinti bėgimo kultūrą Lietuvoje.

2. Gausinti masinių renginių kiekį Lietuvoje. Didinti gyventojų aktyvumą.

3. Skatinti bėgimą, kaip sveiką gyvenimo būdą.

4. Didinti gyventojų aktyvumą.

**III. RENGINIO ORGANIZATORIŲ ATSAKOMYBĖ IR PAREIGOS**

1. Registruoti renginio dalyvius, pagaminti ir išduoti numerius.

2. Išmatuoti trasą bei techniškai paruošti ją varžyboms

3. Reklamuoti renginį bei vykdyti viešųjų ryšių kampaniją, siekiant populiarinti bėgimą ir sutraukti kuo didesnį dalyvių skaičių.

4. Užfiksuoti dalyvių bėgimo laikus, juos užprotokoluoti ir įtraukti į oficialų renginio protokolą.

**IV. VARŽYBŲ VIETA, LAIKAS IR NUOTOLIAI**

2021 m. rugpjūčio 7d., Pasvalys, Pasvalio stadionas

„XVII Pasvalio maratono“ metu bėgimo mėgėjai ir profesionalai galės varžytis šiose rungtyse:

1. Maratone – Startas 10:00;

2. Pusmaratonyje – Startas 10:00;

3. 10 km bėgime – Startas 10:00;

4. 3 km bėgime – Startas 13:00;

5. 1,5 km bėgime – Startas 13:00;

6. 400 m vaikų bėgimas – Startas 14:15.

**V. LAIKO LIMITAS**

42,2 km – 6 val.

21,1 km – 3 val.

10 km – 2 val.

3 km – 1 val.

1,5 km – 0,5 val.

**VI. DALYVIAI**

1. Varžybose gali dalyvauti visi norintys, užsiregistravę, pasitikrinę sveikatą ir susipažinę su bėgimo nuostatais. Visi dalyviai bėgime dalyvauja laisva valia ir niekieno neverčiami ir prisiima visą su dalyvavimu bėgime susijusią (tame tarpe su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų.

2. Bėgikai, atsiimdami numerį, privalo turėti asmens dokumentą. Už nepilnamečius, dalyvaujančius renginyje atsako jų tėvai, globėjai arba treneris.

3. Kiekvienas dalyvis užsiregistruodamas savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai, be atskiro sutikimo, naudoti rinkodaros tikslais.

4. Distancijos ir jų dalyviai:

• 400 m „Vaikų bėgimas“ – bėgimas skirtas tėveliams su vaikais ir vaikams iki 10 metų amžiaus.

• 1,5 km „Šeimų bėgimas“ – bėgimas skirtas tėveliams su vaikams, bei įvairaus amžiaus šeimoms.

• 10 km ir 3 km – rungtyse gali dalyvauti visi norintys.

• 21,1 km – rungtyje gali dalyvauti asmenys ne jaunesni kaip 15 m. (gimę ne vėliau kaip 2006 metais). Norint dalyvauti jaunesniems dalyviams nei nurodyta, reikalingas raštiškas tėvų, globėjų arba trenerio sutikimas.

• 42,2 km – rungtyje gali dalyvauti asmenys ne jaunesni kaip 18 m. (gimę ne vėliau kaip 2003 metais – pilnamečiai asmenys). Norint dalyvauti jaunesniems dalyviams nei nurodyta, reikalingas raštiškas tėvų, globėjų arba trenerio sutikimas.

**VII. SPECIALIOS SĄLYGOS IR APRIBOJIMAI**

1. Registruotis į bet kurią rungtį galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami.

2. Jei užsiregistravęs dalyvis nori keisti rungtį į trumpesnę, jis turi sumokėti rungties keitimo mokestį – 3 Eur. Norint keisti rungtį į ilgesnę – reikia primokėti startinio mokesčio skirtumą, pagal mokėjimo dienos galiojantį rungties startinį mokestį.

3. Kiekvienas dalyvis varžybose privalo turėti ant marškinėlių tvarkingai pritvirtintą numerį. Numeris turi būti ant marškinėlių priekio (krūtinės), aiškiai matomoje vietoje (rekomenduojama turėti savo grafkutes).

4. Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.

5. Dalyviams varžybų metu draudžiama naudotis bet kokia asmenine palyda. Pažeidusieji šią taisyklę bus diskvalifikuojami.

6. Kiekvienas bėgimo dalyvis turi prisitvirtinti laiko matavimo elektroninę mikroschemą ant marškinėlių. Jeigu mikroschema nebus pritvirtinta tinkamai, dalyvio laikas nebus fiksuojamas ir tokie dalyviai nebus įtraukti į varžybų protokolą.

7. Varžybų dalyviams nors kiek nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.

8. Bet kokios dalyvių pretenzijos turi būti pateiktos raštu varžybų vyr. teisėjui ne vėliau kaip per 30 minučių po varžybų pabaigos. Dalyvis, pateikdamas pretenziją, privalo sumokėti 30 eurų mokestį, kuris grąžinamas tik tuo atveju, jeigu apeliacinė komisija (maratono direktorius, vyr. teisėjas) pretenziją patenkins. Kol dalyvis nesumoka šio mokesčio, pretenzijos nesvarstomos.

9. Renginio organizatoriai neatsako už dalyvių sveikatą ar sveikatos sutrikimus, patirtus bėgimo metu. Dalyviai privalo pasitikrinti sveikatą.

**VIII. SPECIALŪS PUNKTAI TRASOJE**

Trasoje bus įrengta vandens ir maitinimo stotelės, kuriose varžybų metu dalyviams bus dalinami gėrimai – vanduo, Cola, energetiniai gėrimai, gaivieji gėrimai, vaisiai, sausainiai, užkandžiai.

**IX. APDOVANOJIMAI**

**42,2 km** rungties apdovanojimai:

• 1 – 3 vietas užėmę vyrai ir moterys – rėmėjų prizai, taurės, medaliai;

• Visiems, pasiekusiems finišą per kontrolinį laiką – atminimo medaliai.

**21,1 km** rungties apdovanojimai:

• 1 – 3 vietas užėmę vyrai ir moterys – rėmėjų prizai, taurės, medaliai;

• Visiems, pasiekusiems finišą per kontrolinį laiką – atminimo medaliai.

**10 km** ir 3 km rungčių apdovanojimai:

• 1 – 3 vietas užėmę vyrai ir moterys – rėmėjų prizai, taurės, medaliai;

• Visiems, pasiekusiems finišą per kontrolinį laiką – atminimo medaliai.

**1,5 km** „šeimų bėgimas“ ir **400 m** „vaikų bėgimas“

• Visiems įveikusiems distanciją – atminimo medaliai.

Nominacijos – taurės ir rėmėjų prizai:

• Gausiausia komanda;

• Vyriausias dalyvis;

• Originaliausias kostiumas;

• Dalyvis, įveikęs savo pirmąjį maratoną;

• Gausiausia šeima.

• Ištvermingiausias pasvalietis;

• Ištvermingiausia pasvalietė.

\*Prizų ir nominacijų dar bus. Apie juos bus pranešta artėjant renginiui.

**X. DALYVIŲ STARTINIS MOKESTIS**

|  |  |  |  |  |  |
| --- | --- | --- | --- | --- | --- |
| Distancija | 02.25-04.30 | 05.01-06.30 | 07.01-07.31 | 08.01-08.05 | Renginio dieną |
| 400 m | 4 Eur | 5 Eur | 6 Eur | 6 Eur | 7 Eur |
| 1,5 km | 6 Eur | 6 Eur | 7 Eur | 7 Eur | 8 Eur |
| 3 km | 7 Eur | 9 Eur | 10 Eur | 11 Eur | 13 Eur |
| 10 km | 9 Eur | 11 Eur | 12 Eur | 13 Eur | 15 Eur |
| 21,095 km | 15 Eur | 17 Eur | 18 Eur | 20 Eur | 22 Eur |
| 42,195 km | 17 Eur | 19 Eur | 21 Eur | 23 Eur | 25 Eur |

Dalyvio startinis mokestis grąžinamas tik renginio atšaukimo atveju.

**XI. DALYVIŲ REGISTRAVIMAS IR NUMERIŲ IŠDAVIMAS**

1. Registracija atidaroma 2021-02-25.

2. Registracija sustabdoma 2021 m. rugpjūčio 5 d. 22:00 val. Vėliau dalyvis registruotis galės tik renginio vietoje esant laisvų vietų.

3. Dalyvis, tik tinkamai užpildęs registracijos formą ir apmokėjęs starto mokestį, įtraukiamas į starto protokolą.

**XII. ASMENS DUOMENŲ TVARKYMAS**

1. Kiekvienas užsiregistravęs dalyvis, registruodamasis savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais.

2. Dalyvių asmens duomenys: vardas, pavardė, gimimo data, amžius, lytis, klubas, miestas ir pasiektas rezultatas gali būti viešai skelbiami rezultatuose internete ir kituose informaciniuose pranešimuose apie šį bėgimą.

3. Asmeniniai duomenys naudojami varžybų organizavimo ir administravimo tikslais.

4. Duomenys apie dalyvio vardą, pavardę, gimimo datą, lytį, miestą, rezultatas nėra ištrinami ir saugomi statistikos, istoriniais tikslais.

Jei duomenys tvarkomi tiesioginės rinkodaros tikslais, dalyvis gali nesutikti su tokiu tvarkymu, informavęs el. pašto adresu maratomanija@gmail.com.

**XIII. BAIGIAMOSIOS NUOSTATOS**

Bėgimo organizatoriai pasilieka teisę, reikalui esant, keisti varžybų taisykles.